Harry i Tonto
Harry i Tonto (engleski Harry and Tonto) je humorni dramski film ceste iz 1974. koji je režirao Paul Mazursky, a scenario je napisao Mazursky zajedno sa Joshom Greenfeldom. Glavne uloge tumače Art Carney, Herbert Berghof, Ellen Burstyn i Geraldine Fitzgerald. Radnja se odvija oko 72-godišnjeg naslovnog junaka, Harryja, koji zajedno sa svojim mačkom, Tontom, putuje po Americi nakon što je izbačen iz svojeg stana. Usprkos skromnom proračunu, film je doživio hvalospjeve kritike te je nominiran za nekoliko nagrada.

Art Carney je izjavio da prije ovog filma "nikada nije volio mačke", ali da se naposljetku jako dobro slagao sa mačkom tijekom snimanja.

Radnja 

Umirovljeni 72-godišnji Harry Coombes živi sam u njujorškom stanu sa svojim mačkom, Tontom. Ipak, jednog se dana mora iseliti kada se njegova zgrada mora srušiti od gradske uprave. Isprva ga u svoju kuću primi sin Burt. Kada Harryu umre prijatelj Jacob, Harry odluči sa Tontom krenuti na putovanje k svojoj kćeri Shirley u Chicago. Isprva putuje autobusom, a onda unajmljuje automobil. Na putu upoznaje razne ljude - autostopera koji citira Bibliju, tinejdžerku Ginger - a jednom u Chicagu, otkriva da ga Shirley i dalje ne podnosi. Harry i Tonto stoga nastavljaju put prema Los Angelesu, gdje ostane u stanu mlađeg sina, Eddieja.

Na kraju mu umre Tonto. Harry pronalazi stalni boravak u umirovljeničkom domu. Prilikom razgovora sa jednom ženom, primjeti mačku nas plaži te krenu prema njoj. Tamo nailazi na djevojčicu koja se igra u pijesku te mu isplazi jezik.

Glavne uloge 
 Art Carney - Harry Coombes
 Tonto - Tonto
 Herbert Berghof - Jacob Rivetowski
 Ellen Burstyn - Shirley Mallard
 Geraldine Fitzgerald - Jessie Stone
 Larry Hagman - Eddie Coombes
 Chief Dan George - Sam Two Feathers
 Melanie Mayron - Ginger
 Joshua Mostel - Norman Coombes
 Arthur Hunnicutt - Wade Carlton
 Barbara Rhoades - Stephanie, prostitutka
 Cliff DeYoung - Burt Coombes Jr.
 Phil Bruns - Burt Coombes
 Dolly Jonah - Elaine Coombes
 Avon Long - Leroy
 Louis Guss - Dominic Santosi
 Cliff Norton - Nick Lewis

Nagrade 
U godini u kojoj su favoriti za zlatni kipić bili Dustin Hoffman za Lennya, Jack Nicholson za Kinesku četvrt i Al Pacino za Kuma 2, Art Carney je neočekivano pobrao Oscar za najboljeg glumca za Harrya i Tonta. Paul Mazursky i Josh Grenfeld su uz to nominirani za Oscar za najbolji originalni scenarij.

Carney je dobio i Zlatni globus za najboljeg glumca u igranom filmu – mjuzikl ili komedija, a nominirani su bili i film - komedija ili mjuzikl.

Kritike

Izvori

Eksterni linkovi 
 
 
 
 

Američki filmovi
Filmovi ceste
Filmske dramedije
Filmovi 1974.
Authority control 2